2 июнехь Лабазановшен агӀончашца герзаца тӀелетира Радион цӀенна. 12 июнехь Дудаев Ӏедална дуьхьал болчара митинг хӀоттийра Соьлжа-ГӀалин юккъехь Шейх Мансуран цӀарахчу майданахь, пачхьалкхан президентега а, вице-президентега а сихха болх охьабилла бохура цара. Митинг йоьдуш а йолуш Лабазановн тобанера масех стага НРИ ЧГӀМ гӀишлон хьалха герз дӀасадиттира меттигерачу полицин белхалошца. ШолгӀачу дийнахь, 13 июнехь, Дудаев Джохара Лабазановн штаб-квартира схьаяккха эскар дахийтира. «Нийсо» партин Соьлжа-ГӀалара база йохош, тӀом 12 сохьтехь лаьттира, цӀа чӀогӀа дохийра, кхелхира бахархой а, шинне агӀора тӀомбеш берш а. Лабазановн шича а, уллора доттагӀ а оцу тӀамехь йийсар а бина кортош бохуш байира, ткъа церан кортош, кхин цхьаьна тӀемлочун коьртаца массарна а гайта дӀахӀиттийра Минутка майданехь. Операцехь коьрта роль яра Басаев Шамилан куьйгаллехь йолу «Абхазийн батальон». 13 июнехь хиллачунна Лабазановс чӀира кхайкхийра президентан Дудаевн.